“XIII LISA

STATISTILISTE ANDMETE ELEKTROONILISE VAHETAMISE ARUANDLUSSTANDARDID

EKP BILANSIKIRJETE STATISTIKA

PEREKONNA TUNNUS: ECB_BSI1

Rahaloomeasutuste bilansiandmete statistika kooondbilansi koostamiseks

1. Perekond ECB_BSI1 ja vastavad koodide nimekirjad

Bilansikirjete (balance sheet items, BSI) perekonda kasutatakse euroala ühtlustatud bilansistatistikas, mida rahaloomeasutuste sektor esitab Euroopa Keskpangale (EKP). Riikide keskpangad koguvad ja agregeerivad riigi tasandil rahaloomeasutuste (välja arvatud riikide keskpankade) bilansikirjete andmed. Riikide keskpangad ja EKP arvutavad ka ise oma bilansikirjete statistika. Riikide keskpangad esitavad EKP-le riikide keskpankade/EKP ja muude rahaloomeasutuste bilansikirjete statistika eraldi brutosummadena ja EKP omakorda koostab kõigepealt rahaloomeasutuste sektori koondbilansi riikide kaupa ja seejärel euroala rahaloomeasutuste sektori koondbilansi (1) ning sellega seotud euroala rahaagregaadid (2).

EKP kasutab rahaloomeasutuste sektori bilansi konsolideeritud kuuandmeid euroala rahaagregaatide ja vastaskirjete koostamiseks. Tähtsamate bilansikirjete struktuur esitatakse kord kvartalis lisateabena rahandusanalüüsi läbiviimiseks.

Allpool kirjeldatakse üksikasjalikult bilansikirjete perekonna struktuuri mõõtmeid ja omadusi.

Bilansikirjete statistikas loetakse aegrea kindlaksmääramisel oluliseks 11 mõõdet: (3)

TABEL 1

Bilansikirjete perekonna struktuur (ECB_BSI1): Andmerea mõõtmed

Positsioon struktuuris: Mõiste (mnemooniline) Mõiste nimetus Väärtuse formaat Koodide nimekiri (mnemooniline) Koodide nimekirja nimetus Mõõtmed 1 FREQ Sagedus AN1 CL_FREQ Sageduskoodide nimekiri (BIS, EKP) 2 REF_AREA Vaatluspiirkond AN2 CL_AREA_EE Piirkonnakoodide nimekiri (Eurostat BoP, EKP) 3 ADJUSTMENT Korrektsiooni näitaja AN1 CL_ADJUSTMENT Korrektsiooni näitajate koodide nimekiri (BIS, EKP) 4 BS_REP_SECTOR Bilansi jaotus vaatlussektorite kaupa AN1 CL_BS_REP_SECTOR Bilansi vaatlussektorite kaupa jaotuse koodide nimekiri (EKP) 5 BS_ITEM Bilansikirje AN3 CL_BS_ITEM Bilansikirjete koodide nimekiri (EKP) 6 MATURITY_ORIG Algne tähtaeg AN1 CL_MATURITY_ORIG Algsete tähtaegade koodide nimekiri (EKP) 7 DATA_TYPE Andmetüüp AN1 CL_DATA_TYPE Rahandus- ja pangandusandmete tüüp, voog ja positsioon (EKP, BIS) 8 COUNT_AREA Vastaspoole piirkond AN2 CL_AREA_EE Piirkonnakoodide nimekiri (Eurostat BoP, EKP) 9 BS_COUNT_SECTOR Bilansi vastaspoole sektor AN4 CL_BS_COUNT_SECTOR Bilansi vastaspoole sektori koodide nimekiri (EKP, BIS) 10 CURRENCY_TRANS Tehingu vääring AN3 CL_CURRENCY Vääringukoodide nimekiri (EKP, BIS, Eurostat BoP) 11 BS_SUFFIX Bilansi sufiks AN..3 CL_BS_SUFFIX Andmerea vääringu või eriarvutuse koodide nimekiri (EKP)

Need mõõtmed on statistilised mõisted, mille väärtused võetakse koodide nimekirjast. Harva võib juhtuda, et kodeeritud väärtuste kirjeldus koodide nimekirjas ei vasta täpselt määruse EKP/2001/13 sõnastusele. Näiteks siis, kui koodide nimekiri või selle väärtuste alamhulk on rahvusvaheliselt kokkulepitud nimekiri, mis on juba olemas (nt vastaspoole residentsus).

Sama struktuur võimaldab esitada euroala rahaagregaatide koostamiseks küsitud lisaandmeid: keskvalitsuse varad ja hoiuste näol esinevad kohustused (lähedased asendajad), mida käsitletakse VII lisas.

2. Mõõtmed

Bilansikirjete perekonna mõõtmete kirjeldus esitatakse allpool andmerea struktuuris esinemise järjekorras. Teavet esitatakse ka iga mõõtme pikkuse (väärtuse formaat, mis näitab märkide arvu) ja aluseks oleva koodide nimekirja kohta (märgitud suurtähtedega CL_****). Näiteks tabeli 1 kohaselt võetakse mõõtme REF_AREA (vaatluspiirkond) väärtused koodide nimekirjast CL_AREA_EE.

2.1. Mõõde nr 1: Sagedus (FREQ; pikkus: üks märk)

See mõõde näitab teatatud andmerea sagedust. Kasutatakse koodide nimekirja CL_FREQ. Bilansikirjete perekonna struktuuris kasutatavad koodide väärtused on kuuandmetel M ja kvartaliandmetel Q ning need on selles koodide nimekirjas kasutatavate väärtuste alamhulk.

2.2. Mõõde nr 2: Vaatluspiirkond (REF_AREA; pikkus: kaks märki)

See mõõde esindab andmeid esitavate asutuste (rahaloomeasutuste) residentriiki. Sellega seotud koodide nimekiri CL_AREA_EE sisaldab standardset ISO riikide nimekirja ja mõningaid täiendavaid väärtusi, mida on kirjeldatud punktis 2.8 (mõõde nr 8: Vastaspoole piirkond). Bilansikirjete perekonna struktuuris kasutatakse vaatluspiirkonna määratlemiseks ainult selle väärtuste alamhulka.

2.3. Mõõde nr 3: Korrektsiooni näitaja (ADJUSTMENT; pikkus: üks märk)

See mõõde näitab, kas on kohaldatud hooajalist ja/või tööpäeva korrektsiooni. Vastav koodide nimekiri on CL_ADJUSTMENT. Praegu bilansikirjete perekonna struktuuris kasutatavad koodide väärtused on N — hooaja ja tööpäeva suhtes korrigeerimata ja Y — korrigeeritud tööpäeva ja hooaja suhtes.

2.4. Mõõde nr 4: Bilansi jaotus sektorite kaupa (BS_REP_SECTOR; pikkus: üks märk)

See mõõde näitab vaatlussektorit ja on seotud koodide nimekirjaga CL_BS_REP_SECTOR. Selles koodide nimekirjas on rahaloomeasutused jagatud rühmadesse riikide keskpangad/EKP (N) ja muud rahaloomeasutused (krediidiasutused, rahaturufondid ja muud asutused) (A), võttes arvesse nende eraldi bilansse, mille EKP konsolideerib.

Võttes arvesse andmete küsimist keskvalitsuse hoiuste ja varade näol esinevate kohustuste kohta, kasutatakse keskvalitsuse puhul koodi väärtust G.

Sellesse koodide nimekirja kuuluvad ka muud koodide väärtused, mida EKP kasutab euroala rahaagregaatide arvutamiseks ja levitamiseks.

2.5. Mõõde nr 5: Bilansikirje (BS_ITEM; pikkus: kolm märki)

See mõõde esindab rahaloomeasutuste bilansikirjeid, mida on määratletud määruses EKP/2001/13, ning selle väärtused võetakse koodide nimekirjast CL_BS_ITEM. See on bilansikirjete perekonna struktuuri põhimõõde. Varade ja kohustuste koodide väärtusi eristavad eesliited A või L ja ka sel juhul on väärtuste organiseerimisel ja kodeerimisel järgitud võimalikult kirjetevahelist hierarhilist seost. Täiendavaid, riikide keskpankade (ja EKP) spetsiifilisi bilansikirjeid eristatakse tähega C, mis järgneb varade puhul eesliitele A ja kohustuste puhul eesliitele L.

2.6. Mõõde nr 6: Algne tähtaeg (MATURITY_ORIG; pikkus: üks märk)

See mõõde esindab bilansikirjete algset tähtaega rahaloomeasutuste bilansis ning on seotud koodide nimekirjaga CL_MATURITY_ORIG.

2.7. Mõõde nr 7: Andmetüüp (DATA_TYPE; pikkus: üks märk)

Seda mõõdet kirjeldab koodide nimekiri CL_DATA_TYPE ning see näitab esitatavate andmete liiki: tasumata summad perioodi lõpul (positsioonid) (“1”), ümberliigitamised ja muu korrigeerimine (“5”), vahetuskursi korrektsioonid (“6”) (4) ja muud korrektsioonid (muud ümberhindamised ja laenude kustutamine/väärtuse vähendamine) (“7”). Muud koodide väärtused on määratletud selliselt, et võimaldada voogude tuletamist positsioonidest ja vajalikke korrektsioone ning arvutada aasta kasvumäärade tuletamiseks kasutatavat tinglike positsioonide indeksit. EKP kasutab neid täiendavaid koodide väärtusi euroala agregaatide levitamiseks.

2.8. Mõõde nr 8: Vastaspoole piirkond (COUNT_AREA; pikkus: kaks märki)

See mõõde esindab rahaloomeasutuste bilansikirje vastaspoole residentsuspiirkonda. Selle mõistega seondub koodide nimekiri CL_AREA_EE, mis sisaldab standardset ISO riikide nimekirja ja täiendavaid koodide väärtusi, mida kasutatakse konkreetselt euroala kohta (nt U6 — riigisisene — kasutatakse, kui vastaspoole piirkond on sama kui andmeid esitava rahaloomeasutuse riik). Bilansikirjete statistikas kasutatakse koodide väärtuste alamhulka: Euroopa Liidu (EL) liikmesriikide pluss mõnede täiendavate piirkondade koodid.

2.9. Mõõde nr 9: Bilansi vastaspoole sektor (BS_COUNT_SECTOR; pikkus: neli märki)

See mõõde esindab bilansikirje vastaspoole kuulumist sektorisse ning on seotud koodide nimekirjaga CL_BS_COUNT_SECT. See koodide nimekiri järgib rangelt bilansikirjete jaotust sektoritesse, mis kehtestati algselt 1. detsembri 1998. aasta määrusega EKP/1998/16 rahaloomeasutuste sektori koondbilansi kohta, mida on muudetud määrusega EKP/2001/13. Väärtuste organiseerimisel ja kodeerimisel on järgitud võimalikult sektorite hierarhilist struktuuri, et kasutajal oleks lihtsam andmeid hallata.

Jaotus pangad/mittepangad määruse EKP/2001/13 I lisa tabelites 2 ja 4, kohaldatuna mitteosalevate riikide residentidest vastaspoolte suhtes, vastab nimetatud määruse jaotusele rahaloomeasutused/mitterahaloomeasutused. Tabelis 3 kasutatakse mitteosalevate liikmesriikide residentidest vastaspoolte liigitamiseks selle asemel jaotust rahaloomeasutused/mitterahaloomeasutused.

2.10. Mõõde nr 10: Tehingu vääring (CURRENCY_TRANS; pikkus: kolm märki)

See mõõde kirjeldab vääringut, milles rahaloomeasutuste bilansikirjed on fikseeritud, ning on seotud koodide nimekirjaga CL_CURRENCY. Rahaloomeasutuste bilansikirjete tarbeks kasutatakse koodide väärtuste alamhulka.

2.11. Mõõde nr 11: Andmerea vääring (BS_SUFFIX; pikkus: kuni kolm märki)

See mõõde täpsustab, kas esitatud andmerida on väljendatud siseriiklikus vääringus või ühises vääringus (euro). Sellel on kaks väärtust (N — siseriiklik vääring ja E — euro), mida esindab koodide nimekiri CL_BS_SUFFIX. See mõõde on äärmiselt olulise tähtsusega, sest see aitab eristada sama majanduslikku nähtust esindavaid andmeridu majandus- ja rahaliidu eri etappidel. Näiteks majandus- ja rahaliitu mittekuuluvate EL riikide andmed esitatakse siseriiklikus vääringus. Alates majandus- ja rahaliiduga ühinemisest esitatakse samad bilansikirjete andmeread eurodes.

3. Omadused

Lisaks 11 mõõtmele, mis määratlevad struktuuri, on määratletud omaduste kogum (5). Need lisatakse teabevahetuse eri tasanditel. Tabelis 2 on esitatud bilansikirjete statistika perekonnale määratletud kodeeritud ja kodeerimata omaduste nimekiri koos nende määramise tasandiga, formaadiga ja koodide nimekirjaga, millest kodeeritud omadused võetakse.

Peale selle on igal neist omadustest teatavad tehnilised omadused, mis on loetletud tabelis 3.

TABEL 2

ECB_BSI1 perekonnale struktuuri jaoks määratletud kodeeritud ja kodeerimata omadused

Määramise tasand Statistiline mõiste Formaat Koodide nimekiri KAASTASANDI OMADUSED (vahetatakse FNS grupi kaudu) Kaas- TITLE Nimetus AN..70 kodeerimata Kaas- UNIT Ühik AN..12 CL_UNIT Ühikukoodide nimekiri (BIS, EKP, Eurostat BoP) Kaas- UNIT_MULT Ühiku kordaja AN..2 CL_UNIT_MULT Ühiku kordaja koodide nimekiri (BIS, EKP, Eurostat BoP) Kaas- DECIMALS Kümnendkohad AN1 CL_DECIMALS Kümnendkohtade koodide nimekiri (BIS, EKP) Kaas- TITLE_COMPL Nimetuse täiendus AN..1050 kodeerimata Kaas- NAT_TITLE Nimetus riigi keeles AN..350 kodeerimata Kaas- COMPILATION Koostamine AN..1050 kodeerimata Aegrea tasandi omadused (vahetatakse FNS grupi kaudu) Aegrida COLLECTION Kogumise näitaja AN1 CL_COLLECTION Kogumise näitajate koodide nimekiri (BIS, EKP) Aegrida AVAILABILITY Kättesaadavus AN1 CL_AVAILABILITY Organisatsioonidele kättesaadavuse koodide nimekiri (BIS, EKP) Aegrida DOM_SER_IDS Aegrea riigisisene kood AN..70 kodeerimata Aegrida UNIT_INDEX_BASE Ühiku indeksibaas AN..35 kodeerimata Aegrida BREAKS Katkestused AN..350 kodeerimata Vaatluse tasandi omadused (vahetatakse koos põhisegmendi ARR andmetega) v.a OBS_COM, mis vahetatakse koos FNS grupiga) Vaatlus OBS_STATUS Vaatluse staatus AN1 CL_OBS_STATUS Vaatluse staatuse koodide nimekiri (BIS, EKP, Eurostat BoP) Vaatlus OBS_CONF Vaatluse konfidentsiaalsus AN1 CL_OBS_CONF Vaatluse konfidentsiaalsuse koodide nimekiri (Eurostat BoP, EKP) Vaatlus OBS_PRE_BREAK Katkestuse-eelne vaatluse väärtus AN..15 kodeerimata Vaatlus OBS_COM Vaatluse märkus AN..350 kodeerimata





TABEL 3

ECB_BSI1 perekonna struktuuri omaduste ühised tehnilised omadused: Euroala RKPde aruandlus EKP-le

Staatus Esimese väärtuse seab… (7) Riikide keskpangad võivad muuta TITLE_COMPL M EKP Ei UNIT M EKP Ei UNIT_MULT M EKP Ei DECIMALS M EKP Ei TITLE C EKP Ei NAT_TITLE C Riigi keskpank Jah COMPILATION C Riigi keskpank Jah (6) COLLECTION M EKP Ei AVAILABILITY M EKP/riigi keskpank Jah DOM_SER_IDS (8) C Riigi keskpank Jah UNIT_INDEX_BASE C EKP Ei BREAKS C Riigi keskpank Jah OBS_STATUS M Riigi keskpank Jah OBS_CONF C Riigi keskpank Jah OBS_PRE_BREAK C Riigi keskpank Jah OBS_COM C Riigi keskpank Jah M: kohustuslik, C: tingimuslik

Punktides 3.1, 3.2 ja 3.3 on kirjeldatud iga omadust ja lisatud vastav koodide nimekiri (suurtähtedega kujul CL_****), kui see on kohaldatav.

3.1. Kaastasandi omadused

Kohustuslikud:

— TITLE_COMPL (kodeerimata): Omaduse “nimetuse täiendus” seab ning seda säilitab ja levitab EKP (see on inglisekeelne, pikkusega mitte üle 1 050 märgi). Kui riigi keskpank soovib seda muuta, võidakse seda teha pärast EKP-ga konsulteerimist. Paranduse teeb EKP.

— UNIT (koodide nimekiri: CL_UNIT): See omadus annab esitatud andmetele mõõtühiku. Euroala liikmesriigid teatavad andmed eurodes ja EKP seab selle omaduse väärtuseks euro (UNIT = EUR). Mitteosalevate liikmesriikide puhul võrdub see omadus siseriikliku vääringuga.

— UNIT_MULT (koodide nimekiri: CL_UNIT_MULT): Omadus “ühiku kordaja” annab teavet selle kohta, kas andmerida on väljendatud miljonites (UNIT_MULT = 6) miljardites (UNIT_MULT = 9) vms. Riikide keskpangad esitavad andmed miljonites ja EKP seab selle väärtuseks 6 (UNIT_MULT = 6).

— DECIMALS (koodide nimekiri: CL_DECIMALS): See omadus näitab vaatluste väärtustele antavat kümnendkohtade arvu. Riikide keskpangad esitavad andmed ilma kümnendkohtadeta, nagu määruses EKP/2001/13 ette nähtud (seega DECIMALS = 0). EKP seab sellele omadusele sobivad väärtused.

Tingimuslikud:

— TITLE (kodeerimata): Andmerea nimetuses on lubatud kasutada ainult kuni 70 märki. Piiratud ruumi tõttu kasutatakse selle asemel kohustuslikku omadust “nimetuse täiendus”. “Nimetuse täiendust” võidakse tulevikus kasutada lühinimetuste konstrueerimiseks ning seda säilitab ja levitab EKP.

— NAT_TITLE (kodeerimata): Riikide keskpangad võivad kasutada omadust “nimetus riigi keeles” täpse kirjelduse ja muude täiendavate või eristavate täpsustuste lisamiseks oma riigi keeles (tekst kuni 350 märki). Riikide keskpangad võivad selle seada ja seda muuta igal ajal. Kuigi suur- ja väiketähtede kasutamine probleeme ei tekita, palutakse riikide keskpankadel piirduda märgistikuga Latin-1.

— COMPILATION (kodeerimata): Seda omadust kasutatakse tekstselgitusteks kasutatud koostamismeetodite kohta, eriti kui need EKP eeskirjadest ja normidest lahknevad (teksti kuni 1 050 märki).

3.2. Aegrea tasandi omadused

Kohustuslikud:

— COLLECTION (koodide nimekiri: CL_COLLECTION): See omadus selgitab vaatluste kogumise aega (st perioodi algul, keskel või lõpus) või näitab, kas andmed on perioodi keskmised või perioodi lõpu vaatlused. EKP seab positsioonide andmeridade puhul bilansikirjete statistika kogumise omaduse väärtuseks E perioodi lõpp (COLLECTION = “E”) ja korrektsioonide ja finantsvoogude andmeridade puhul S perioodi summa (COLLECTION = “S”).

— AVAILABILITY (koodide nimekiri: CL_AVAILABILITY): See omadus näitab, millistele asutustele võib andmeid kättesaadavaks teha. Kui teatavad vaatlused vajavad erilist käsitlust, võib kasutada vaatluse konfidentsiaalsuse omadust (vt allpool).

Tingimuslikud:

— DOM_SER_IDS (kodeerimata): See omadus võimaldab viidata riikide andmebaasides vastava andmerea tuvastamiseks kasutatavale koodile (võib lisada ka valemi aluseks oleva riigi koodi kasutamiseks). Selle võib andmeid esitav riigi keskpank saata ja seda muuta igal ajal (teksti kuni 70 märki).

— UNIT_INDEX_BASE (kodeerimata): See omadus näitab indeksite baasi viidet ja baasi väärtust. Seda väärtust kasutatakse ainult EKP poolt tuletatud tinglike positsioonide andmeridade puhul ja seda levitatakse Euroopa Keskpankade Süsteemile. Selleks seadis EKP selle väärtuseks algselt “Index Dec98=100” ja see muudeti EKP poolt 2002. aasta oktoobri andmete levitamisel väärtuseks “Index Dec01=100”.

— BREAKS (kodeerimata): See omadus kirjeldab aja jooksul andmerea kogumises, aruandluse kaetuses ja koostamises toimunud katkestusi ja tähtsamaid muutusi. Katkestuste puhul on soovitav märkida, mil määral vanu ja uusi andmeid võib võrreldavateks lugeda (tekst kuni 350 märki).

3.3. Vaatluse tasandi omadused (9)

Kohustuslikud:

— OBS_STATUS (koodide nimekiri: CL_OBS_STATUS): Riikide keskpangad lisavad vaatluse staatuse väärtuse igale vahetatavale vaatlusele. See omadus on kohustuslik ja tuleb lisada iga üksikvaatluse andmete edastamisel. Kui riikide keskpangad muudavad selle omaduse väärtust, teatatakse nii vaatluse väärtus (isegi kui see ei ole muutunud) kui ka uue vaatluse staatuse tähistus. Allpool esitatud nimekirjas on nende omaduste eeldatavad väärtused (kokkulepitud hierarhia kohaselt) bilansikirjete statistikas: “A” = normaalväärtus (vaatluste alusel), “M” = puuduv väärtus, andmeid ei ole (mittekohaldatavate andmete puhul) (10), “L” = puuduv väärtus, andmed on olemas, kuid neid ei kogutud (11), “E” = hinnanguline väärtus (12), “P” = esialgne väärtus (seda väärtust võib kasutada igas andmeedastuses viimase kättesaadava vaatluse kohta, kui seda loetakse esialgseks).

Arvväärtused tuleb tavaliselt esitada vaatluse staatusega A (normaalne väärtus). Muul juhul lisatakse eespool antud nimekirjast muu väärtus kui A (13).

Kui vaatlusel on kaks omadust, esitatakse neist tähtsam. Kui vaatlus on näiteks ühtaegu nii hinnanguline kui ka esialgne, eelistatakse eespool esitatud hierarhia kohaselt hinnangulisust ja kasutatakse tähistust E.

Tingimuslikud:

— OBS_CONF (koodide nimekiri: CL_OBS_CONF): Kui riigi keskpank soovib eristada ühe või mitme konkreetse vaatluse konfidentsiaalsuse staatust, võib ta kasutada vaatluse konfidentsiaalsuse omadust. Selle omaduse (kui seda kasutatakse) väärtust võib andmete saatja andmete edastamisel muuta. Kui seda omadust ei ole seatud, eeldatakse, et konfidentsiaalsusepiirangut ei ole (OBS_CONF = F, vaba).

— OBS_PRE_BREAK (kodeerimata): See omadus sisaldab katkestuse-eelset vaatluse väärtust, mis on nagu vaatluski arvväli. See esitatakse üldiselt siis, kui on toimunud katkestus. Bilansikirjete perekonna struktuuris seda omadust ei küsita, sest see teave on juba ümberliigitamiste andmereast kättesaadav. See on lisatud omaduste nimekirja seepärast, et see kuulub kõigi perekondade struktuuride ühisesse omaduste alamhulka.

— OBS_COM (kodeerimata): Omadust “vaatluse märkus” võib kasutada tekstmärkuste lisamiseks vaatluse tasandil (nt kirjeldada konkreetse vaatluse kohta andmete puudumisel tehtud hinnangut, selgitada võimaliku normist kõrvalekalduva vaatluse põhjust või esitada üksikasjalikumaid andmeid muutuse kohta esitatud aegreas). Selle omaduse võib riigi keskpank seada või seda parandada igal ajal (tekst kuni 350 märki).

4. Puuduvad ja esialgsed väärtused

Puuduvad väärtused (“-”) esitatakse, kui arvväärtust ei ole võimalik esitada (nt puhkepäevade, andmete puudumise või mittekogumise tõttu). Peale selle on võimalik eristada puuduvaid väärtusi, mis tulenevad statistiliste andmete mittekogumisest nähtuse kohta või nähtuse puudumisest.

— Kui kohaliku statistika olukorra tõttu mõne aegrea andmeid teatavatel tähtaegadel või kogu aegrea jooksul ei koguta (aluseks olev majanduslik nähtus on olemas, kuid seda statistikas ei jälgita), esitatakse puuduv väärtus (“-”) igal perioodil vaatluse staatusega L.

— Kui kohaliku turu tavade või õigusliku/majandusliku raamistiku tõttu ei ole mõni aegrida (või selle osa) kohaldatav (selle aluseks olevat nähtust ei ole olemas), esitatakse puuduv väärtus (“-”) vaatluse staatusega M.

Puuduvat vaatlust ei tohi kunagi esitada “nullina”, sest null on normaalne arvväärtus, mis näitab täpselt nullsummaga tehingut.

Kui riikide keskpangad ei ole võimelised puuduva väärtuse täpset põhjust kindlaks määrama või ei saa kasutada kogu koodide nimekirjas CL_OBS_STATUS sisalduvate väärtuste valikut (nii et nad ei saa valida selle omaduse väärtuseks L või M), tuleb kasutada väärtust M (14).

Esialgseid väärtusi võib esitada igakordsel andmete edastamisel, kuid ainult viitega viimasele kättesaadavale vaatlusele (vaatluse staatus = P). Need vaatlused võivad saada hiljem kindlad väärtused (vaatluse staatus = A). Samal ajal kirjutatakse varasemad esialgsed vaatlused uue parandatud väärtusega üle ja EKP andmebaasi paranduse kohta märget ei jää.

5. Statistika nõuded

Vastavalt määrusele EKP/2001/13 esitavad riikide keskpangad EKP-le igakuiseid eraldi statistilisi andmeid muude rahaloomeasutuste ja riigi keskpanga sektorite kohta rahaloomeasutuste sektori koondbilansi regulaarseks koostamiseks. Need nõuded hõlmavad kuu lõpu positsioone ja igakuiste finantsvoogude korrektsioonide andmeid. Muude rahaloomeasutuste ja riigi keskpanga bilansi teatavate kirjete kohta esitatakse lisaandmeid kord kvartalis positsioonide andmetena.

Peale selle on käesolevas suunises käsitletud mõningaid nõudeid täiendavate andmete esitamiseks euroala rahaagregaatide regulaarseks koostamiseks.

EKP haldab ja jagab riikide keskpankadele välja tabeleid, milles on vastavalt määruse EKP/2001/13 ja käesoleva suunise nõuetele vahetatavate bilansikirjete aegridade nimekirjad. Riikide keskpangad esitavad EKP-le järgmised aegridade kogumid.

5.1. Positsioonide andmed

a) Tabel 1 — Muude rahaloomeasutuste ja riikide keskpankade/EKP igakuised andmeread Nagu määruse EKP/2001/13 I lisa 2. osa tabelis 1 kirjeldatud, esitatakse EKP-le rahaloomeasutuste sektori bilansi kohta igakuised aegread eraldi riikide keskpankade/EKP ja muude rahaloomeasutuste bilansiandmete kohta.

b) Tabelid 2, 3 ja 4 — Muude rahaloomeasutuste ja riikide keskpankade/EKP kvartaliandmete andmeread Määruse EKP/2001/13 tabelites 2, 3 ja 4 on esitatud aegread, mis tuleb esitada EKP-le regulaarselt kord kvartalis ja mis puudutavad muude rahaloomeasutuste ja riigi keskpanga/EKP sektorite kuubilansi mõnede kirjete üksikasjalikumaid jaotusi. Tabel 2 sisaldab nimelt hoiuste, laenude, väärtpaberite, v.a aktsiate, ja aktsiate ja muu kapitali jaotusi sektorite kaupa, mida tabel 1 ei sisalda. Tabelis 3 on esitatud EL liikmesriikide hoiuste, laenude, väärtpaberite, v.a aktsiad, rahaturufondide aktsiate/osakute ning aktsiate ja muu kapitali kogusummade jaotus riikide kaupa. Viimasena, tabelis 4 on esitatud hoiuste, emiteeritud võlaväärtpaberite, laenude ja väärtpaberite, v.a aktsiate, kogusummade jaotus vääringute kaupa — muude EL liikmesriikide ja mõnede mitte-EL riikide vääringute kaupa.

c) Keskvalitsuse hoiuse näol esinevad kohustused (lähedased asendajad) ning keskvalitsuse hoitavad sularaha ja väärtpaberid — igakuised andmeseeriad Euroala rahaagregaatide tuletamiseks esitavad riikide keskpangad EKP-le iga kuu ka täiendavaid statistilisi andmeid keskvalitsuse rahaliste kohustuste ning hoitava raha ja väärtpaberite kohta vastavalt VII lisale. Kui see nähtus puudub või on ebaoluline, ei ole minimaalsuse põhimõtte tõttu andmeid vaja esitada. Sellisel juhul peavad riikide keskpangad sellest EKP-le ette teatama ja saatma enne esimeste andmete edastamist kohaldatavate andmeridade nimekirja, mida hakatakse regulaarselt esitama.

d) Memokirjed — muud rahaloomeasutused ja riikide keskpangad/EKP Muude rahaloomeasutuste ja riigi keskpanga/EKP sektorite kohta on esitatud IX lisas igakuiste andmeridade kogum, mis on vajalik rahaloomeasutuste bilansikirjete põhiliste andmeridade täiendavate jaotuste kujunemise jälgimiseks. Need andmeread esitatakse EKP-le memokirjetena ja liigitatakse tähtsuselt kahte rühma: “esmatähtsad” memokirjed ja “vähetähtsad” memokirjed. Kui nähtus puudub või andmed ei ole kättesaadavad, ei ole andmeid vaja esitada. Sellisel juhul peavad riikide keskpangad sellest EKP-le ette teatama ja saatma enne esimeste andmete edastamist kohaldatavate andmeridade nimekirja, mida hakatakse regulaarselt esitama.

e) Memokirjed kaalumisandmete tuletamiseks rahaloomeasutuste intressimääradest — muude rahaloomeasutuste igakuised andmeread Rahaloomeasutuste intressimäärade statistiliste andmete regulaarseks koostamiseks (15) vajatakse kaalumisandmeid riikide rahaloomeasutuste intressimäärade koondamiseks euroala rahaloomeasutuste intressimäärade statistikaks. Selleks on kehtestatud IX lisas vastavad memokirjed neile riikide keskpankadele, kellel on võimalik nõutavaid jaotusi esitada. Neid (positsioonide) andmeridu esitatakse alates 2003. aasta jaanuari vaatlusperioodist samadeks tähtaegadeks kui määruse EKP/2001/13 tabelis 1 sisalduvaid vastavaid agregeeritud andmeridu.

5.2. Korrigeerimisandmed

Nagu määruses EKP/2001/13 ette nähtud, nõutakse finantsvoogude statistika tuletamiseks täiendavaid statistilisi andmeid, nimelt andmeid laenude kustutamise/väärtuse vähendamise ja väärtpaberite hinna ümberhindamise kohta, mida riikide keskpangad esitavad EKP-le iga kuu. Peale selle kehtestatakse käesolevas suunises täiendavad nõuded igakuiste ja kvartaliandmete ümberliigitamiskorrektsioonide andmeridade ja ümberhindluskorrektsioonide andmeridade esitamiseks riikide keskpankadelt EKP-le.

a) Muude rahaloomeasutuste ja riikide keskpankade/EKP igakuised andmeread Nagu määruse EKP/2001/13 I lisa 2. osa tabelis 1A kirjeldatud, esitatakse EKP-le rahaloomeasutuste sektori bilansi kohta igakuiste ümberhindluskorrektsioonide andmeridade kogum, eraldi riikide keskpankade/EKP ja muude rahaloomeasutuste bilansiandmete kohta. Tabelis 1A minimaalsete andmeridadena esitatavad andmeread esitatakse nimelt EKP-le kontrolli mõttes ka iga kuu lisaks vastavate jaotuste andmeridade regulaarsele esitamisele. Peale selle esitatakse kõigi määruse EKP/2001/13 tabelis 1 sisalduvate aegridade kohta igakuised ümberliigitamiste andmeread vastavalt X lisale. Riikide keskpankadelt saadud positsioonide andmete alusel arvutab EKP rahaloomeasutuste bilansikirjete finantstehingute vahetuskursi korrektsioonide ja finantsvoogude andmeread (16).

b) Muude rahaloomeasutuste ja riikide keskpankade/EKP kvartaliandmete andmeread Käesolevas suunises kehtestatud nõuete põhjal ja vastavalt määrusele EKP/2001/13 kvartali positsioonide kohta nõutavates andmetes tehtud muudatustele on koostatud kvartali korrektsioonide andmeridade kogum. Seega nõutakse korrigeerimisandmeid määruse tabelis 2 esitatud kvartali andmeridade kohta, nagu kirjeldatud X lisas.

c) Keskvalitsuse hoiused, kohustused ja hoitavad raha ja väärtpaberid — igakuised andmeread Finantsvoogude statistika koostamiseks esitatakse korrektsioonide andmed ka keskvalitsuse rahaliste kohustuste ja hoitava raha ja väärtpaberite kohta vastavalt rahaloomeasutuste bilansiandmete statistikale kehtestatud nõuetele, mis on esitatud X lisas. Ehkki muud muutused peale tehingute on ebatõenäolised, tuleks korrektsioonide andmed esitada alati, kui vastavad positsioonide andmeread on kohaldatavad, ja lülitada need EKP-le regulaarselt edastatavate andmete hulka.

d) Memokirjed — muude rahaloomeasutuste ja riikide keskpankade/EKP igakuised andmeread Riikide keskpangad/EKP esitavad EKP-le kuu ja kvartali memokirjete korrektsioonide andmeridade kogumi nende muude rahaloomeasutuste ja riigi keskpanga/EKP positsioonide andmeridade kohta, mis on määratletud kui “esmatähtsad” memokirjed. Neid on kirjeldatud üksikasjalikult X lisas. Korrektsioonide andmeid tuleks esitada alati, kui vastavad positsioonide andmed on kohaldatavad ja/või kättesaadavad ja kuuluvad EKP-le regulaarselt edastatavate andmete hulka.

6. Andmete esitamine

Kõik statistilised aruanded peavad sisaldama määruse EKP/2001/13 vastavates tabelites või käesolevas suunises sisalduvaid andmeid, olenemata nende aluseks oleva nähtuse olemasolust, välja arvatud memokirjete andmeread. See tähendab, et kui aegrida ei ole kohaldatav, esitatakse see ikkagi (andmeedastuses) ja selle väärtused näitavad andmete puudumist (“-”), nagu punktis 4 kirjeldatud. Näiteks “muude rahaloomeasutuste”“ringluses olev sularaha” tuleb esitada vastavalt kas arvväärtusega või “-”. Ainsaks erandiks on kogu sektori puudumine, millisel juhul selle sektori kohta ei ole vaja andmeid esitada (st keskvalitsuse andmeridu).

6.1. Tähtajalisus

Riikide keskpangad esitavad EKP-le igakuised muude rahaloomeasutuste ja riikide keskpankade/EKP sektori bilansi positsioonide ja korrektsioonide andmed eraldi andmete aluseks oleva kuu lõpule järgneva viieteistkümnenda tööpäeva lõpuks. Kvartaliandmed esitavad riikide keskpangad EKP-le nende aluseks oleva kuu lõpule järgneva kahekümne kaheksanda tööpäeva lõpuks.

6.2. Andmete esitamise eriküsimused

Üleminek kvartaliandmete esitamiselt igakuiste andmete esitamisele

Üks määrusega EKP/2001/13 sisseviidud muudatustest puudutab mõnede varem määruse EKP/1998/16 kohaselt kord kvartalis esitatud bilansikirjete andmeridade esitamist igakuiselt. Andmeridade kohta, mille esitamise tähtaeg muutub, on antud lisajuhiseid tabelis 4.

Tagasivaatelised andmed ja parandused tuleb 2003. aasta jaanuarile eelnenud ajavahemike kohta esitada alati igakuiste andmeridadena. Parandusi kvartalite andmeridade kohta tuleb saata kuuandmetena, viidates vastava kvartali viimasele kuule ja kasutades igakuiste andmeridade struktuuri. Tagasivaatelised andmed enne 2003. aasta jaanuari esitatakse vabatahtlikult, kui need on kättesaadavad, ja tähistatakse asjakohastena vaatluse staatuse ja vaatluse märkuse omaduste kasutamise teel (17). Tagasivaatelisi andmeid, mis tulenevad hinnangutest, võib saata hinnangutena, tähistades need vastavalt. Sel juhul lisatakse andmete esmakordsel edastamisel ka hinnangumeetodite kirjeldus.

TABEL 4

Bilansikirjed — tähtaegade muutus: rakendamine positsioonide andmete suhtes

Uued igakuised andmeread Tähtajalisus Kehtivus Esitamine (18) Kuni Alates Esitatud varem kuule kord kvartalis Q Detsembri 2002 andmed Parandused: esitatakse kuuandmete andmeridade struktuuri kasutades, viidates andmete aluseks oleva kvartali viimasele M Alates jaanuari 2003 andmetest Tagasivaatelised andmed: kuuandmete esitamine, kui need on kättesaadavad

6.3. Õigsuse kontrollimise reeglid

Vastavalt määruse EKP/2001/13 IV lisas kehtestatud statistiliste andmete esitamise miinimumnõuetele on määratud kindlaks kaks üldist kontrollimisvaldkonda.

Esimene puudutab lineaarseid suhteid, mille puhul igal esitamisel peab kehtima ja säilima matemaatiline tulemus. Seega peavad olema täidetud kõik bilansikirjete vahelised lineaarsed piirangud (bilansid peavad olema tasakaalus, vahesummad peavad andma kokku kogusumma ega tohi ületada kogu andmerea väärtust). Kui andmed ei vasta ühele või mitmele kehtestatud võrrandile, palutakse riikide keskpankadel oma andmed üle kontrollida ja parandada. EKP haldab lineaarseteks kontrollimisteks kasutatavaid võrrandeid ja jagab need riikide keskpankadele.

Teine valdkond keskendub kvalitatiivsele kontrollile, mille tulemused võivad vajada läbivaatamist riikide keskpankade poolt. Iga bilansikirje erinevatel aegadel omatavate väärtuste vahelised absoluutsed ja protsentides muutused (19) võivad tuua välja võõrväärtusi või aegrea katkemisi, mida EKP regulaarselt kontrollib. Regulaarselt kontrollitakse ka nullväärtuste, negatiivsete väärtuste ja puuduvate väärtuste esitamist. Riikide keskpankadelt võidakse küsida kvaliteedi kontrollimise tulemuste kohta kirjalike selgitusi.

EKP viib läbi neid kaht liiki kontrollimisi regulaarsete andmete vastuvõtmise käigus.

7. Parandamise põhimõtted

Riikide keskpankadel võib osutuda vajalikuks parandada eelmise vaatluskuu andmeid (tavalised parandused). Peale selle võidakse teha parandusi, mis tulenevad näiteks vigadest, ümberliigitamistest, aruandluskorra täiustamisest jms ning ka eelmisest vaatluskuust varasematele andmetele (erakorralised parandused) (20).

Juhendis Money and Banking Statistics Compilation Guide (21) (Rahandus- ja pangandusstatistika koostamise juhend) kehtestatakse põhimõtted, millele parandamised peavad vastama. Eelkõige:

a) riikide keskpangad ei tohiks eelmisele vaatluskuule eelneva ajavahemiku andmeid süstemaatiliselt parandada. Kui selliseid parandusi siiski tehakse, määratletakse neid erakorraliste parandustena ja EKP nõuab nende kohta seletuskirja;

b) üldiselt selgitatakse olulisi parandusi, mis ei tulene juurdearvestustest või väheolulistest rutiinsetest parandustest, EKP-le seletuskirjas;

c) parandatud andmete edastamisel peavad riikide keskpangad võtma arvesse regulaarselt esitatavatele andmetele kehtestatud tähtaegu, et regulaarse esitamise ajavahemikuga mitte vastuollu sattuda. Erakorralisi parandusi tuleks saata ainult väljaspool andmete regulaarse koostamise tsüklit;

d) erakorralisi parandusi tuleks üldiselt kaaluda vaid siis, kui nende kohta on anda rahuldavaid selgitusi.

Lisaks eespool öeldule ja pidades silmas vajadust tagada rahandusstatistika kvaliteedi ja stabiilsuse vahel hea tasakaal ning kuu- ja kvartaliaruannete vahelise kooskõla parandamiseks soovitatakse esitada kuuandmete erakorralised parandused kvartaliaruannete esitamise ajal.

Tuleb märkida, et kui erakorralised ja tavalised parandused ja ajakohastamised esitatakse samas andmefailis, töödeldakse kõiki andmeid üheaegselt. Kui aga erakorralised parandused esitatakse nende koostamise perioodil eraldi, pärast kaasajastamiste ja tavaliste paranduste edastamist, võib EKP otsustada töötlemise edasi lükata ja hoida neid andmeid, kuni koostamisperiood on lõpule jõudnud. Tegelikult, kuigi EKP-l on tehniliselt võimalik töödelda andmefaile (mis sisaldab erakorralisi/tavalisi parandusi ja/või kaasajastamisi) niipea, kui need EKP-le laekuvad, võivad andmete koostamise perioodil saabuvad erakorralised parandused regulaarset andmetöötlust takistada ja kogu euroala agregaatide koostamise protsessi edasi lükata. Kui aga saabuvad erakorralised parandused võiksid parandada euroala tasemel andmete olulisust või parandada märkimisväärseid vigu, võidakse need parandused ka andmete koostamise ajavahemikul vastu võtta.

8. Riigi keskpangale tagastatav teave

EKP haldab ja jagab riikide keskpankadele tabeleid, milles kirjeldatakse statistika andmeridu, mis tagastatakse riikide keskpankadele.”